Ֆիլմի ռեժիսոր Դիանա Կարդումյանը նշեց, որ Հայաստանում դժվար է կին ռեժիսորների համար, քանի որ այստեղ հայ կնոջ կերպարը հստակ չի ուրվագծվում, տեսնում ենք կերպարներ, որոնք միշտ երկրորդական դեր ունեն կամ մնում են ստվերում՝ իրենց ամուսինների ստվերում: «Հայ կինը գրեթե երբեք ֆիլմերում սիրո առարկա չի եղել, այսինքն, եթե կնոջը սիրում են, ապա նա կա՛մ ռուս է, կա՛մ էլ մեկ այլ ազգի ներկայացուցիչ, սա նշանակում է, որ կինոյի 95 տարվա ընթացքում կնոջ հարցերը չեն արծարծվել ֆիլմերում»,- ասաց նա: